اویان نیوز: فارس ویلایتینده ایسه یاخین گونلرده ۲۴ نفر اعدام ائدیلهجک
ایراندا نارکوتیک ساتیشی و قاچاقمالچیلیغیندا، جینسی تجاووزده گوناهلاندیریلان ۱۶ نفر دار آغاجیندان آسیلیب. بوتون اعداملار سون بیر هفتهده حیاتا کئچیریلیب. اعدام ائدیلهنلردن بیری قادیندیر.
«مئدیا فوروم» سایتینین معلوماتینا گؤره، شیراز اینقیلاب پروکورورونون معاوینی رضا موسوی تبار ژورنالیستلره دئییب کی، نارکوتیک ماددهلرین ساتیشی و قاچاقمالچیلیغیندا گوناهلاندیریلاراق اؤلومه محکوم ائدیلهنلردن ۱۲-سی شیرازین آدیلاباد زیندانیندا، ۳-او ایسه اراک شهرینده دار آغاجیندان آسیلیب.
جینسی تجاووزده و قتلده گوناهلاندیریلان ۱ نفر ایسه تهراندا اعدام ائدیلیب. اعدام ائدیلهنلرین کیملیگی حاقدا هر هانسی آچیقلاما وئریلمهییب.
آپا آگنتلیگی ایسه خبر وئریر کی، فارس ویلایتینین پروکورورونون موعاوینی علی القاسی دئییب کی، فارس ویلایتینده یاخین گونلرده نارکوتیک ماددهلرین قاچاقمالچیلیغیندا و تجاووزده تقسیرلهندیریلهن ۲۴ نفر اعدام ائدیلهجک.
آمریکا سسی
azb_Arab azb_Arab azb_Arab azb_Arab azb_Arab azb_Arab